8.9.2023
DA
Den Europæiske Unions Tidende
L 222/457
Hvis der etableres nationale eller valgfrie funktioner i det faste udstyr, skal de være teknisk kompatible, og de må dette ikke hindre et tog, der kun opfylder de obligatoriske krav til et mobilt klasse A-system, i at benytte det pågældende infrastruk­ turanlæg, undtagen i det omfang det er nødvendigt af hensyn til følgende valgfrie funktioner i det mobile udstyr i punkt 7.2.9.1 og 7.2.9.3.
Implementering af disse valgfrie funktioner i det faste udstyr, som fører til et nyt obligatorisk krav til mobilt udstyr på specifikke strækninger, skal meddeles mindst fem år, før funktionen kan blive et obligatorisk krav til mobilt udstyr.
Meddelelsen om et nyt obligatorisk krav til mobilt udstyr skal ske i RINF, og disse ændringer i RINF skal opføres i netredegørelsen, jf. artikel 27 i Europa-Parlamentets og Rådets direktiv 2012/34/EU (30).
En meddelelsesfrist på under fem år er kun tilladt, hvis dette aftales mellem infrastrukturforvalteren og den jernbanevirksomhed, der kører eller har til hensigt at køre (på tidspunktet for indgåelsen af aftalen) på disse strækninger.
Denne aftale om afkortning af meddelelsesfristen meddeles Europa-Kommissionen.
Et mobilt delsystem med en indbygget KER STM kan gøre det nødvendigt at etablere K-grænsefladen.
7.2.9.1.
ETCS
1)
Anvendelse af fast udstyr på ETCS-level 2 med ingen eller reduceret togdetektering (tidligere ETCS-level 3) forudsætter oplysninger om det mobile udstyr til bestemmelse af besat spor og gør det påkrævet, at det mobile udstyr kan opfylde kravene angående oplysning af bekræftet toglængde som specificeret i tillæg A, tabel A 2, indeks 27
2)
Der anvendes fast udstyr på ETCS-level 1 med infill, som forudsætter, at mobilt udstyr er forsynet med tilsvarende infill-datatransmission (Euroloop eller radio), hvis løsehastigheden af sikkerhedsgrunde er sat til nul (f.eks. sikring af farepunkter).
3)
Når ETCS forudsætter datatransmission via radio, stilles der krav om dataradiokommunikationsdelen som specificeret i denne TSI.
4)
Når det faste ETCS-udstyr kræver en specifik ETCS-systemversion i overensstemmelse med de implemente­ ringskrav, der er anført i 7.4.2.4.2.
7.2.9.2.
AT O
1)
Fast ATO-udstyr: Implementering af fast ATO-udstyr er en valgfri funktion for interoperabilitet, som teknisk set ikke forhindrer, at et tog uden mobilt ATO-udstyr kan anvende denne infrastruktur.
Hvis ATO GoA1/2-funktioner implementeres over fast ETCS-udstyr, skal ATO-specifikationerne i tillæg A til denne TSI anvendes.
Bemærk: Hvis ATO GoA1/2-funktioner implementeres over fast udstyr i klasse B, bør specifikationerne for fast ATO-udstyr i tillæg A til denne TSI anvendes for at lette den fremtidige migration til ATO på strækninger, der skal udstyres med ETCS.
2)
Mobilt ATO-udstyr: Der skal installeres ATO-udstyr i et mobilt CCS-delsystem, (31) når ETCS installeres for første gang i køretøjet, og køretøjet også påtænkes anvendt på en strækning, som indeholder mindst én delstrækning, der er udstyret med ATO, når infrastrukturforvalteren har meddelt de tjenester, hvor der skal implementeres mobilt ATO-udstyr, i RINF.
(30) Europa-Parlamentets og Rådets direktiv 2012/34/EU af 21. november 2012 om oprettelse af et fælles europæisk jernbaneområde (omarbejdning) (EUT L 343 af 14.12.2012, s. 32).
(31) Kravet om obligatorisk implementering af mobilt ATO-udstyr er ikke knyttet til teknisk kompatibilitet, men hænger dog sammen med det lovgivningsmæssige behov for, at medlemsstaterne eller infrastrukturforvalteren i forbindelse med køretøjer, hvor ETCS implementeres for første gang, ikke må udvikle specifikke incitamentsmekanismer til implementering af mobilt ATO-udstyr.